b'\n_START_ARTICLE_\nFrane Adam\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danem \xc5\xa1tudiju filozofije in primerjalne knji\xc5\xbeevnosti 1974 na ljubljanski filozofski fakulteti je leta 1981 doktoriral na Univerzi v Zagrebu. Med letoma 1984 in 1993 je kot \xc5\xa1tipendist Humboldtove fundacije nekaj \xc4\x8dasa prebil kot gostoju\xc4\x8di raziskovalec na Univerzah Konstanz in Bielefeld (Nem\xc4\x8dija). Tudi v letih 2006 ter 2011 je gostoval na razli\xc4\x8dnih nem\xc5\xa1kih univerzah. V letih \xc5\xa1tudija je bil aktiven v \xc5\xa1tudentskem gibanju. Napisal in prevedel je ve\xc4\x8d sociolo\xc5\xa1kih del. Med letoma 1989-1992 je bil predsednik slovenskega sociolo\xc5\xa1kega dru\xc5\xa1tva. Deluje kot redni profesor na Fakulteti za dru\xc5\xbebene vede (UL), sicer pa je ve\xc4\x8dinsko anga\xc5\xbeiran kot raziskovalec na In\xc5\xa1titutu za razvojne in strate\xc5\xa1ke analize ter delno tudi na doktorskem \xc5\xa1tudiju na Fakulteti za uporabne dru\xc5\xbebene \xc5\xa1tudije v Novi Gorici. Ukvarja se s tematikami na sti\xc4\x8di\xc5\xa1\xc4\x8du ekonomske in politi\xc4\x8dne sociologije ter socialnih \xc5\xa1tudijev znanosti in tehnologije. Njegova trenutna bibliografija obsega 436 zapisov.'